ai4bharat/Pralekha huggingface dataset:
প্রতিরক্ষামন্ত্রক
অপারেশন সমুদ্র সেতু – ভারতীয় নৌ-বাহিনীর জাহাজ জলস্বা ৭০০ জন ভারতীয়কে নিয়ে মালে থেকে তুতিকোরিনের উদ্দেশে রওনা দিয়েছে
নয়াদিল্লি, ০৬ জুন, ২০২০
ভারতীয় নৌ-বাহিনীর জাহাজ জলস্বা অপারেশন সমুদ্র সেতুর আওতায় তৃতীয়বার গত ৪ঠা জুন মালদ্বীপের মালেতে পৌঁছায়। বিদেশে আটকে পড়া ব্যক্তিদের দেশে ফিরিয়ে আনতে ভারতীয় নৌ-বাহিনী সমুদ্র সেতু অভিযান শুরু করে। এই অভিযানের অঙ্গ হিসাবে নৌ-বাহিনীর জাহাজ জলস্বা মালে থেকে ৭০০ জন ভারতীয় নাগরিককে নিয়ে গত সন্ধ্যায় ভারতের উদ্দেশে রওনা হয়েছে। মালে বন্দরে থাকার সময় নৌ-বাহিনীর এই জাহাজটি পরিদর্শন করেন মালদ্বীপ উপকূল রক্ষী বাহিনীর কমান্ডান্ট কর্ণেল মহম্মদ সেলিম।
নৌ-বাহিনীর জাহাজ জলস্বা এই নিয়ে মোট তিনবার মালদ্বীপ ও শ্রীলঙ্কা থেকে প্রায় ২ হাজার ৭০০ জন ভারতীয় নাগরিককে দেশে ফিরিয়ে এনেছে।
নৌ-বাহিনীর এই জাহাজটিতে সমস্ত যাত্রীর জন্য কোভিড সংক্রান্ত নীতি-নির্দেশিকাগুলি কঠোরভাবে মেনে চলা বাধ্যতামূলক করা হয়েছে। জাহাজটি আগামী ৭ই জুন তামিলনাডুর তুতিকোরিন বন্দরে এসে পৌঁছবে বলে মনে করা হচ্ছে।
(CG/BD/SB
প্রধানমন্ত্রীরদপ্তর
ভারতের জি-২০ সভাপতিত্বকালে জি-২০-র শততম বৈঠক আয়োজনের উদ্যোগকে প্রশংসা করলেন প্রধানমন্ত্রী
নয়াদিল্লি, ১৭ এপ্রিল, ২০২৩
ভারতের জি-২০-র সভাপতিত্বকালে শততম জি-২০ বৈঠক আয়োজিত হওয়ায় এই উদ্যোগের বিশেষ প্রশংসা করেছেন প্রধানমন্ত্রী শ্রী নরেন্দ্র মোদী।
জি-২০ ইন্ডিয়ার পক্ষ থেকে এক ট্যুইট বার্তার উত্তরে তিনি বলেছেন :
“ভারতের জি-২০-র সভাপতিত্বের মূলে রয়েছে আমাদের ‘বসুধৈব কুটুম্বকম’-এর আদর্শটি। প্রকৃত অর্থেই ‘এক অভিন্ন পৃথিবী, এক অভিন্ন পরিবার তথা এক অভিন্ন ভবিষ্যৎ’-এর নীতি আমরা অনুসরণ করে চলেছি। ভারতের জি-২০-র সভাপতিত্বকালে বিশ্বকল্যাণে এবং পৃথিবীকে এক উন্নততর গ্রহে রূপান্তরিত করার লক্ষ্যে আমরা কাজ করে চলেছি।”
PG/SKD/DM
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৫৬ কোটির মাইলফলক ছাড়িয়েছে
সুস্থতার হার ২০২০-র মার্চ থেকে এ যাবৎ সর্বোচ্চ ৯৭.৫২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৫ হাজার ১৭৮
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৬৭ হাজার ৪১৫, যা ১৪৮ দিনে সর্বনিম্ন
সুস্পষ্টভাবে আক্রান্তের সংখ্যা মোট আক্রান্তের ১.১৪ শতাংশ; ২০২০’র মার্চ থেকে সর্বনিম্ন
দৈনিক-ভিত্তিতে আক্রান্তের হার ১.৯৬ শতাংশ, যা গত ২৩ দিন ৩ শতাংশের নীচে
নয়াদিল্লি, ১৮ অগাস্ট, ২০২১
ভারতে কোভিড-১৯ টিকাকরণের সংখ্যা গতকাল ৫৬ কোটির মাইলফলক ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৫৬ কোটি ৬ লক্ষ ৫২ হাজার ৩০। একইভাবে, গত ২৪ ঘণ্টায় ৫৫ লক্ষ ৫ হাজার ৭৫টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৫১,৪৭১
৮১,৩৯,১৭৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮২,৯১,৮২৮
১,২৩,১০,২৭৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২০,৫৩,৩৮,১৯৪
১,৬৬,৮৯,৪৭৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১১,৯৬,৫০,৩৪০
৪,৬৮,৭৮,৪৩৫
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৮,২০,৮৮,২২৩
৪,০৯,১৪,৬০৯
|
|
মোট
|
|
|
|
৫৬,০৬,৫২,০৩০
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে সুস্থতার হার ২০২০-র মার্চ থেকে এ যাবৎ সর্বাধিক ৯৭.৫২ শতাংশে পৌঁছেছে।
দেশে মহামারী শুরুর সময় থেকে আক্রান্ত ব্যক্তিদের মধ্যে ইতিমধ্যেই ৩ কোটি ১৪ লক্ষ ৮৫ হাজার ৯২৩ জন আরোগ্যলাভ করেছেন। একইভাবে, গত ২৪ ঘণ্টায় করোনামুক্ত হয়েছেন ৩৭ হাজার ১৬৯ জন।
দেশে গত ২৪ ঘণ্টায় নতুন করে আক্রান্তের সংখ্যা ৩৫ হাজার ১৭৮। এর ফলে, গত ৫২ দিন দৈনিক আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের কারণেই এই সাফল্য অর্জিত হয়েছে।
ভারতে সুস্পষ্টভাবে করোনায় আক্রান্তের সংখ্যা ১৪৮ দিনে সবচেয়ে কমে দাঁড়িয়েছে ৩ লক্ষ ৬৭ হাজার ৪১৫, যা মোট আক্রান্তের কেবল ১.১৪ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ৯৭ হাজার ৫৫৯টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৪৯ কোটি ৮৪ লক্ষ ২৭ হাজার ৮৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৯৫ শতাংশ, যা গত ৫৪ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার আজ ১.৯৬ শতাংশ। দৈনিক-ভিত্তিতে আক্রান্তের হার গত ২৩ দিন ৩ শতাংশের নীচে রয়েছে এবং গত ৭২ দিন ৫ শতাংশের নীচে।
CG/BD/SB……18_AUGUST_2021...……..
(
ভারতের প্রতিযোগিতা কমিশন
অর্থমন্ত্রী শ্রীমতী নির্মলা সীতারমন চেন্নাইয়ে ভারতের প্রতিযোগিতা কমিশনের দক্ষিণ আঞ্চলিক কার্যালয়ের উদ্বোধন করেছেন
নয়াদিল্লি, ২৬ ফেব্রুয়ারি, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ভার্চ্যুয়াল পদ্ধতিতে চেন্নাইয়ে ভারতের প্রতিযোগিতা কমিশনের দক্ষিণ আঞ্চলিক কার্যালয়ের উদ্বোধন করেছেন। এই অনুষ্ঠানে বিভাগীয় প্রতিমন্ত্রী শ্রী অনুরাগ সিং ঠাকুর যোগ দেন। উদ্বোধনী অনুষ্ঠানে কর্পোরেট বিষয়ক মন্ত্রকের সচিব শ্রী রাজেশ ভার্মা, প্রতিযোগিতা কমিশনের চেয়ারপার্সন শ্রী অশোক কুমার গুপ্তা, কমিশনের সদস্য ডঃ সঙ্গীতা ভার্মা, কমিশনের সচিব শ্রী এস ঘোষ দস্তিদার সহ পদস্থ আধিকারিকরা উপস্থিত ছিলেন।
কমিশনের চেয়ারপার্সন শ্রী গুপ্তা অর্থমন্ত্রীকে স্বাগত জানিয়ে চেন্নাইয়ের দক্ষিণাঞ্চলীয় কার্যালয় উদ্বোধনের জন্য মন্ত্রীর প্রতি কৃতজ্ঞতা প্রকাশ করেন। তিনি আরও বলেন, চেন্নাইয়ের এই কার্যালয় চালু হলে কমিশনের আঞ্চলিক পরিধির আরও প্রসার ঘটবে। সেই সঙ্গে, রাজ্যগুলির সঙ্গে ঘনিষ্ঠ সমন্বয় বজায় রেখে যুক্তরাষ্ট্রীয় নিয়ন্ত্রণমূলক দায়িত্ব পালনেও সক্ষম হবে। এরফলে, রাজ্যগুলিতে আর্থিক ক্ষেত্রে প্রতিযোগিতা আরও বাড়বে।
কমিশনের চেন্নাই আঞ্চলিক কার্যালয়টি দিল্লি কার্যালয়ের সঙ্গে সমন্বয় বজায় রেখে আইন কার্যকর করা, তদন্ত ও পরামর্শদাতার ভূমিকা পালন করে চলবে। দক্ষিণাঞ্চলীয় কার্যালয়টি তামিলনাডু, কেরল, কর্ণাটক, অন্ধ্রপ্রদেশ, তেলেঙ্গানা, কেন্দ্রশাসিত পুদুচেরী ও লাক্ষাদ্বীপের প্রয়োজনীয় যাবতীয় দায়িত্ব পালন করবে।
কমিশনের প্রয়াসে সন্তোষ প্রকাশ করে অর্থমন্ত্রী শ্রীমতী সীতারমন অর্থনৈতিক অগ্রগতি ও উন্নয়নে কমিশনকে সহায়কের ভূমিকা পালন করে যাওয়ার কথা বলেন।
পর্যটনমন্ত্রক
কেন্দ্রীয় পর্যটন মন্ত্রক ‘দেখো আপনা দেশ’ সিরিজের আওতায় ‘ভারতীয় মোটরগাড়ি অভিযান ’ শীর্ষক ৩৮তম ওয়েবইনারের আয়োজন করেছিল
নয়াদিল্লি, ২৬ জুন, ২০২০
যাঁরা রোমাঞ্চ ভালোবাসেন এবং গাড়িকে সঙ্গে নিয়ে দেশ অণ্বেষণে বেড়িয়ে পড়েন, তাঁদের কাছে মোটরগাড়ি অভিযান খুবই জনপ্রিয়। কেন্দ্রীয় পর্যটন মন্ত্রক বৃহষ্পতিবার  ‘দেখো আপনা দেশ’ সিরিজের আওতায় ‘ভারতীয় মোটরগাড়ি অভিযান ’ – এর আওতায় ৩৮তম ওয়েব-ভিত্তিক আলোচনাসভার আয়োজন করেছিল। এই ওয়েবইনারের মাধ্যমে দেশের বিভিন্ন প্রান্তে রাস্তাঘাট এবং ভূ-খন্ডের বিভিন্ন ছবি তুলে ধরা হয়েছিল। ‘এক ভারত, শ্রেষ্ঠ ভারত’ কর্মসূচির আওতায় দেশের সমৃদ্ধশালী বৈচিত্র্যকে তুলে ধরতেই এই ওয়েবইনারের আয়োজন করা হয়েছে।
৩৮তম এই ওয়েবইনারটি পরিচালনা করেন কেন্দ্রীয় পর্যটন মন্ত্রকের অতিরিক্ত মহানির্দেশক শ্রী রূপেন্দর ব্রার। আলোচনায় উপস্থিত ছিলেন, রোড ড্রাইভার ট্রেনিং প্রোগ্রামের প্রধান মণীশ সারসের এবং জে কে মোটর স্পোর্টস অ্যান্ড ফাউন্ডার – এর পরিচালক শ্রী হরি সিং।
শ্রী ব্রার অনুষ্ঠানের শুরুতে বলেন, যোগাযোগ ব্যবস্থার ক্ষেত্রে ভারত বিশ্বের মধ্যে দ্বিতীয় বৃহত্তম স্থান অধিকার করেছে। সড়ক যোগাযোগ ব্যবস্থায় ভারতে ৫ কোটি ৮৯ লক্ষ ৭৬ হাজার ৭১ কিলোমিটার দৈর্ঘ্যের সড়ক রয়েছে। এর মধ্যে ১ হাজার কিলোমিটার মহাসড়ক, ৭৯ হাজার ২৪৩ কিলোমিটার জাতীয় সড়ক, ১ কোটি ৩১ লক্ষ ৮৯৯ কিলোমিটার রাজ্য মহাসড়ক এবং অন্যান্য জেলা ও গ্রামীণ সড়ক রয়েছে। তিনি বলেন, ভারতের বহু রাস্তা মরুভূমি, মালভূমি, পার্বত্য এলাকা এবং সমতল অঞ্চলের মধ্য দিয়ে গেছে। এর মধ্যে মালভূমি, মরুভূমি ও পার্বত্য অঞ্চলের রাস্তা নির্মাণ যেমন ব্যয়-সাপেক্ষ, তেমনই এই সড়কের ওপর দিয়ে যাত্রাও রোমাঞ্চকর।
শ্রী হরি সিং বলেন, মোটর অভিযানের জন্য কিছুটা পরিকল্পনার প্রয়োজন হয় ঠিকই, কিন্তু রোমাঞ্চকতা ও গাড়ি চালানোর প্রতি আবেগ থাকাও প্রয়োজন। প্রতিটি অভিযানের সঙ্গে নতুন নতুন অভিজ্ঞতা সঞ্চয় হয় বলেও তিনি জানান। আবহাওয়ার ওপর নির্ভর করে পার্বত্য অঞ্চলে গাড়ি নিয়ে অভিযানে যাওয়া উচিৎ বলেও তিনি মত প্রকাশ করেন। উদাহরণ-স্বরূপ, তিনি হিমালয় অঞ্চলে গ্রীষ্মকালে যাত্রা করার পরিকল্পনা করা যেতে পারে বলেও জানান। একইভাবে রাজস্থানে অভিযান করতে হলে শীতকালের সময়কে বেছে নেওয়া উচিৎ বলেও তাঁর অভিমত। তবে, যত উচ্চতায় গাড়ি চালানো হোক না কেন, গাড়ি সম্পর্কে ভালো জ্ঞান থাকা প্রয়োজন। এর পাশাপাশি, গাড়িতে অতিরিক্ত যন্ত্রাংশ, যেমন – টায়ার, টিউব সহ অন্যান্য সামগ্রী রাখা উচিৎ। আলোচনায় উপস্থাপকরা বিভিন্ন অঞ্চলের ভ্রমণের অভিজ্ঞতার কথা তুলে ধরেন।
এইসব ওয়েবইনারগুলি বিভিন্ন সোশ্যাল মিডিয়ায় দেখা যাবে। লিঙ্কগুলি নিম্নরূপ –
আগামী ২৭শে জুন কেন্দ্রীয় পর্যটন মন্ত্রক পরবর্তী যে ওয়েবইনারের আয়োজন করেছে, তার বিষয় হ’ল – ‘কোভিড-১৯ এর সময় নিরাপদ ও দায়িত্বের সঙ্গে ভ্রমণ ও আনলকিং পর্যটন : একটি স্বাস্থ্যসেবার দৃষ্টিকোণ’।
CG/SS/SB
(Visitor Counter : 138
তথ্যওসম্প্রচারমন্ত্রক
তথ্য ও সম্প্রচারমন্ত্রী শ্রী অনুরাগ ঠাকুর আজাদি কা অমৃত মহোৎসব উদযাপনের অঙ্গ হিসেবে বিশেষ সপ্তাহ পালনের সূচনা করবেন
নতুন দিল্লি, ২২ আগস্ট, ২০২১
তথ্য ও সম্প্রচার মন্ত্রক আজাদি কা অমৃত মহোৎসব উদযাপনের অঙ্গ হিসেবে ২৩ থেকে ২৯শে আগস্ট বিভিন্ন কর্মসূচীর আয়োজন করেছে। তথ্য ও সম্প্রচার মন্ত্রী শ্রী অনুরাগ সিং ঠাকুর দেশজুড়ে জনভাগিদারী এবং জন আন্দোলনের মাধ্যমে আগামীকাল বিশেষ সপ্তাহ উদযাপনের সুচনা করবেন। এই উপলক্ষ্যে নতুন ভারতের পথে যাত্রা, অজানা স্বাধীনতা সংগ্রামীদের বিষয়ে তথ্য প্রচার সহ বিভিন্ন কর্মসূচীর মাধ্যমে সপ্তাহব্যাপী নানা অনুষ্ঠানের আয়োজন করা হয়েছে।
পথনাটিকা, সাংস্কৃতিক অনুষ্ঠান, টেলিভিশন অনুষ্ঠান, ডিজিটাল এবং সোশ্যাল মিডিয়ায় নানা অনুষ্ঠানের মধ্য দিয়ে সারা সপ্তাহ জুড়ে বিভিন্ন কর্মসূচী পালিত হবে। তথ্য ও জনসংযোগ নির্দেশালয়ের সঙ্গে মন্ত্রকের বিভিন্ন রাজ্যস্তরের ও আঞ্চলিক দপ্তর স্কুল, কলেজের ছাত্রছাত্রীদের কাছে ‘আজাদি কা সফর, আকাশবাণী কে সাথ’ শীর্ষক একটি দৈনিক বেতার অনুষ্ঠান সম্প্রচার করবে। এছাড়াও স্বাধীনতা সংগ্রামীদের ভাষণ সম্বলিত অনুষ্ঠান ‘ধারোহার’, দেশের ৭৫টি বিখ্যাত জায়গা নিয়ে অনুষ্ঠান ‘নিশান’, মহিলা নেত্রীদের বিষয়ে অনুষ্ঠান ‘অপরাজিতা’ আকাশবাণীর মাধ্যমে সম্প্রচারিত হবে। দুরদর্শনে অজানা স্বাধীনতা সংগ্রামী এবং স্বাধীনতা সংগ্রামের উপর সংবাদে বিশেষ অনুষ্ঠান প্রচারিত হবে। ভারতের কূটনীতি, ডিজিটাল ভারত, আইনসভার সংস্কার ইত্যাদি বিভিন্ন বিষয় নিয়ে ‘নয়া ভারত কা নয়া সফর’ এবং ‘জার্নি অফ নিউ ইন্ডিয়া’ সম্প্রচারিত হবে।
বিশেষ সপ্তাহ উদযাপনের অঙ্গ হিসেবে বেশ কিছু চলচ্চিত্র প্রদর্শিত হবে। ‘নেতাজী’, মার্জার অফ প্রিন্সলি স্টেটস, ডকুমেন্টারি ফিল্ম দুরদর্শনে দেখানো হবে। এছাড়াও জনপ্রিয় ভারতীয় ছবি ‘রাজি’ও প্রদর্শিত হবে। এনএসডিসি তার ওটিটি প্ল্যাটফর্মে চলচ্চিত্র উৎসবের আয়োজন করেছে। আইল্যান্ড সিটি, ক্রসিং ব্রিজেস ইত্যাদি চলচ্চিত্র www.cinemasofindia.com এই ওয়েবসাইটে প্রদর্শিত হবে। এনএসডিসি চলচ্চিত্র নিয়ে পাঠরত ছাত্রছাত্রী এবং সিনেমা উৎসাহিদের নিয়ে অনলাইনে একটি মতবিনিময় অনুষ্ঠানের আয়োজন করেছে। ফিল্ম ডিভিশন আয়োজিত এই ওয়েবিনারের বিষয়ে চলচ্চিত্র নির্মাণে প্রযুক্তির অগ্রগতি।
‘ইন্ডিয়া@৭৫; ভয়েজ অফ প্রোগ্রেস’ এবং ‘ইন্ডিয়া@৭৫ : আইকনস অফ ইন্ডিয়া’ শীর্ষক দুটি অনলাইন চলচ্চিত্র উৎসব ফিল্ম ডিভিশন আয়োজন করবে। প্রথমটি ২৩ থেকে ২৫শে আগস্ট এবং দ্বিতীয়টি ২৬ থেকে ২৮শে আগস্ট অনুষ্ঠিত হবে। বিদেশ মন্ত্রকের সঙ্গে চলচ্চিত্র উৎসব নির্দেশালয় ভারতে অবস্থিত বিভিন্ন দূতাবাসে চলচ্চিত্র প্রদর্শনীর আয়োজন করেছে। এনএসএআই –এর ওয়েবসাইটে ২৩ থেকে ২৯শে আগস্ট সরাসরি বিখ্যাত চলচ্চিত্রের উপর পোস্টার প্রদর্শনীর আয়োজন করা হয়েছে।
পথনাটিকা, পুতুলনাচ, পালাগান, ম্যাজিক প্রদর্শনীর মধ্য দিয়ে রিজিওনাল আউটরিচ ব্যুরো ৫০টির বেশি অনুষ্ঠানের আয়োজন করেছে। ব্যুরো অফ আউটরিচ অ্যান্ড কমিউনিকেশন এই অনুষ্ঠানগুলি উপস্থাপনায় সহায়তা করবে। এছাড়াও এই সংস্থার ওয়েবসাইটে ভারতীয় সংবিধান নির্মাণের উপর একটি বৈদ্যুতিন পুস্তক প্রকাশ করবে। আগ্রহী পাঠকরা প্রকাশনা বিভাগের গ্য়ালারীতে বিভিন্ন বইয়ের বিষয়ে তথ্য জানতে পারবেন।
মন্ত্রক, সোশ্যাল মিডিয়া প্ল্যাটফর্মে মতবিনিময় কর্মসূচী, প্রশ্নোত্তর প্রতিযোগিতা সহ বিভিন্ন ধরণের প্রতিযোগিতার আয়োজন করেছে। তরুণ সমাজকে এই কর্মসূচীতে যুক্ত করাই এর মূল উদ্দেশ্য। সোশ্যাল মিডিয়ার প্ল্যাটফর্মে স্বাধীনতা সংগ্রাম ও নতুন ভারতের বিষয়ে বিভিন্ন অডিও ভিজ্যুয়াল উপস্থাপনা থাকবে।
স্বাধীনতা সংগ্রামের গৌরবজ্জ্বল ইতিহাস, নতুন ভারতের যুব সম্প্রদায়ের আশা আকাঙ্খা সহ বিভিন্ন বিষয় নিয়ে তথ্য ও সম্প্রচার মন্ত্রক আজাদি কা অমৃত মহোৎসবের অঙ্গ হিসেবে এই সপ্তাহ জুড়ে নানা অনুষ্ঠানের আয়োজন করেছে।
(CG/CB/SFS
শ্রমওকর্মসংস্থানমন্ত্রক
বিড়ি শ্রমিকদের উন্নয়ন এবং কল্যাণ
নয়াদিল্লি, ২৮ জুলাই, ২০২২
বিড়ি শ্রমিক এবং তাঁদের পরিবারের সদস্যদের উন্নয়ন এবং কল্যাণের জন্য শ্রমিক কল্যাণ কর্মসূচি আছে যার তিনটি অংশ  –
বিড়ি শ্রমিক এবং তাঁদের পরিবারের সদস্যদের জন্য সারা দেশে ২৮৫টি ডিসপেনসরি এবং ১০টি হাসপাতাল আছে। ক্যান্সার, টিউবারকিউলোসিস, হৃদরোগ, কিডনি প্রতিস্থাপন, হার্নিয়া, অ্যাপেন্ডেকটম, আলসার, স্ত্রীরোগ, প্রস্ট্রেট রোগের মতো গুরুত্বপূর্ণ ব্যাধির ক্ষেত্রে সরকার স্বীকৃত হাসপাতালে বিশেষ চিকিৎসার জন্য খরচ দেওয়ারও ব্যবস্থা আছে। ২০২২-২৩ অর্থবর্ষের ২২ জুলাই পর্যন্ত মোট বরাদ্দ ১৫.৬৩ কোটি টাকার মধ্যে ০.৬২ কোটি টাকা খরচ হয়েছে।
বিড়ি শ্রমিকদের সন্তানদের প্রথম শ্রেণী থেকে বিশ্ববিদ্যালয় স্তর পর্যন্ত প্রতি বছর ছাত্রপিছু ১ হাজার থেকে ২৫ হাজার টাকা শিক্ষাবাবদ আর্থিক সাহায্য দেওয়া হয়। ২০২২-২৩ অর্থবর্ষের ২২ জুলাই পর্যন্ত মোট বাজেট বরাদ্দ ৬১.৪২ কোটি টাকার মধ্যে ০.০২ কোটি টাকা এবাবদ ব্যয় হয়েছে।
২০১৬-র সংশোধিত সুসংহত আবাসন কর্মসূচির অধীনে পাকা বাড়ি নির্মাণের জন্য প্রতি বিড়ি শ্রমিকপিছু ২৫:৬০:১৫ অনুপাতে অর্থাৎ, যথাক্রমে ৩৫ হাজার ৫০০ টাকা, ৯০ হাজার টাকা এবং ২২ হাজার ৫০০ টাকা তিনটি কিস্তিতে মোট ১ লক্ষ ৫০ হাজার টাকা দেওয়া হয়। এই কর্মসূচিটি এখন প্রধানমন্ত্রী আবাস যোজনার অন্তর্গত হয়েছে। ২০২২-২৩ অর্থবর্ষের ২২ জুলাই পর্যন্ত মোট বাজেট বরাদ্দ ৪২.৯৫ কোটি টাকার মধ্যে ৫.৬১ কোটি টাকা খরচ হয়েছে।
রাজ্যসভায় আজ লিখিত জবাবে এ তথ্য জানিয়েছেন শ্রম ও কর্মসংস্থান প্রতিমন্ত্রী শ্রী রামেশ্বর তেলি।
(PG/AP/DM
স্বরাষ্ট্র মন্ত্রক
পদ্ম পুরস্কার – ২০২৩ –এর জন্য মনোনয়ন জমা দেওয়া যাবে ১৫ই সেপ্টেম্বর, ২০২২ পর্যন্ত
নতুন দিল্লি, ০৫ মে, ২০২২
২০২৩ সালের সাধারণতন্ত্র দিবসে ওই বছরের পদ্ম পুরস্কার প্রাপকদের নাম ঘোষণা করা হবে। এজন্য অনলাইন মনোনয়ন/ সুপারিশ জমা নেওয়া শুরু হয়েছে চলতি বছরের পয়লা মে থেকে। ১৫ই সেপ্টেম্বর, ২০২২ পর্যন্ত মনোনয়ন জমা নেওয়া হবে। পদ্ম পুরস্কারের জন্য সমস্ত মনোনয়ন/ সুপারিশ কেবলমাত্র অনলাইনে ন্যাশনাল অ্যাওয়ার্ডস পোর্টালে https://awards.gov.in পাঠাতে হবে।
পদ্ম পুরস্কার অর্থাৎ পদ্মবিভূষণ, পদ্মভূষণ এবং পদ্মশ্রী – দেশের সর্বোচ্চ অসামরিক সম্মানগুলির অন্যতম। প্রতি বছর সাধারণতন্ত্র দিবস উপলক্ষে এই পুরস্কার প্রদানের ঘোষণা করা হয়। ১৯৫৪ সাল থেকে এই প্রথা শুরু হয়েছে। এই পুরস্কারের লক্ষ্য অনন্য কাজকে স্বীকৃতি দেওয়া। শিল্প, সাহিত্য ও শিক্ষা, খেলাধুলো, চিকিৎসা, সমাজসেবা, বিজ্ঞান ও কারিগরি, জনপরিসর, নাগরিক পরিষেবা, শিল্প ও বাণিজ্য প্রভৃতি ক্ষেত্রে অসামান্য ও ব্যতিক্রমী কাজের জন্য এই পুরস্কার দেওয়া হয়। জাতি – পেশা - সামাজিক অবস্থান – লিঙ্গ নির্বিশেষে যে কেউ এই পুরস্কার পেতে পারেন। তবে, চিকিৎসক ও বিজ্ঞানীরা ছাড়া সরকারি কর্মচারী এবং রাষ্ট্রায়ত্ত সংস্থায় কর্মরতরা পদ্ম পুরস্কারের জন্য বিবেচিত হন না।
সরকার পদ্ম পুরস্কারকে ‘জনসাধারণের পুরস্কারে’ রূপান্তরিত করতে প্রতিশ্রুতিবদ্ধ। সেই জন্যই সব নাগরিককে পদ্ম পুরস্কারের জন্য মনোনয়ন/ সুপারিশ করতে অনুরোধ করা হচ্ছে। কেউ চাইলে নিজের নামও সুপারিশ করতে পারেন।
পদ্ম পোর্টালে যেভাবে বলা আছে, সেইভাবে মনোনয়ন/ সুপারিশের প্রাসঙ্গিক বিশদ বিবরণ দিতে হবে। যে উল্লেখযোগ্য/ ব্যতিক্রমী কাজের জন্য এই সুপারিশ করা হচ্ছে সে সম্পর্কে বিশদে লিখে  জানাতে হবে।
যাঁরা পদ্ম পুরস্কার পাওয়ার যোগ্য তাঁদের চিহ্নিত করতে কেন্দ্রীয় স্বরাষ্ট্র মন্ত্রক সব কেন্দ্রীয় মন্ত্রক/ দপ্তর, রাজ্য সরকার/ কেন্দ্রশাসিত অঞ্চল, ভারতরত্ন এবং পদ্মবিভূষণ প্রাপকদের অনুরোধ জানিয়েছে। এক্ষেত্রে মহিলা, সমাজের দুর্বলতর অংশ, তপশিলি জাতি ও উপজাতি সম্প্রদায়ভুক্ত, দিব্যাঙ্গ এবং যাঁরা সমাজে নিঃস্বার্থ সেবা করছেন, তাঁদের উপর বিশেষ নজর দিতে বলা হয়েছে।
কেন্দ্রীয় স্বরাষ্ট্র মন্ত্রকের ওয়েবসাইটে  এবং পদ্ম পুরস্কার পোর্টালে  এসংক্রান্ত বিশদ বিবরণ পাওয়া যাবে। এই পুরস্কার সম্পর্কিত বিধিনিয়মগুলি জানা যাবে https://padmaawards.gov.in/AboutAwards.aspx ওয়েবসাইটে।
CG/SD/SKD/
(Visitor Counter : 454
প্রধানমন্ত্রীরদপ্তর
প্রবাসী ভারতীয় দিবসে ভারতীয় অভিবাসীদের প্রধানমন্ত্রীর শুভেচ্ছা
নতুনদিল্লি, ৯ই জানুয়ারি, ২০২২
প্রধানমন্ত্রী শ্রী নরেন্দ্র মোদী প্রবাসী ভারতীয় দিবসে সকলকে , বিশেষত ভারতীয় অভিবাসীদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“প্রবাসী ভারতীয় দিবসে সকলকে , বিশেষত ভারতীয় অভিবাসীদের শুভেচ্ছা জানাই। বিশ্বের সর্বত্র আমাদের অভিবাসীরা তাঁদের স্বতন্ত্র পরিচয়ে পরিচিত এবং নানা ক্ষেত্রে তাঁরা নিজেদের উৎকর্ষতার প্রমাণ দিয়েছেন। একই সঙ্গে নিজেদের শেকড়ের বিষয়ে তাঁরা বিস্মৃত হন না। তাঁদের সাফল্যে আমরা গর্বিত।“
CG/CB/NS/
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৮ আগস্ট, ২০২১
দেশে গত ২৪ ঘন্টায় ১ কোটির বেশি টিকাকরণ
দেশব্যাপী টিকাকরণ অভিযানের আওতায় এখনও পর্যন্ত ৬২.২৯ কোটি টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৪৬,৭৫৯
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.১০ শতাংশ
দেশে সুস্পষ্টভাবে করোনায় আক্রান্তের সংখ্যা ৩,৫৯,৭৭৫
বর্তমানে সুস্থতার হার ৯৭.৫৬ শতাংশ
দেশে গত ২৪ ঘন্টায় সুস্থতার সংখ্যা ৩১ হাজার ৩৭৪, মোট সুস্থতার সংখ্যা ৩ কোটি ১৮ লক্ষ ৫২ হাজার ৮০২
সাপ্তাহিক ভিত্তিতে আক্রান্তের হার ২.১৯ শতাংশ, যা গত ৬৪ দিন ৩ শতাংশের নিচে
দৈনিক ভিত্তিতে আক্রান্তের হার ২.৬৬ শতাংশ, যা গত ৩৩ দিন ৩ শতাংশের নিচে
এখনও পর্যন্ত মোট নমুনা পরীক্ষার সংখ্যা ৫১ কোটি ৬৮ লক্ষ
CG/BD/AS/
(Visitor Counter : 128
রেলমন্ত্রক
ইস্ট – ওয়েস্ট মেট্রোর যে সব স্টেশনে ট্রেন চলাচল করে সেই প্ল্যাটফর্মগুলিতে টিভি বসানো হয়েছে
কলকাতা, ০৯ই ডিসেম্বর, ২০২১
বর্তমানে ইস্ট – ওয়েস্ট মেট্রোর ৭টি স্টেশন যাত্রীদের ব্যবহারের জন্য খুলে দেওয়া হয়েছে। এই স্টেশনগুলির প্ল্যাটফর্মে মেট্রোপলিটান কেবল টেলিভিশনস  – যা প্ল্যাটফর্ম টিভি হিসেবে জনপ্রিয় – এই নেটওয়ার্কের অনুষ্ঠান দেখা যাবে। মেট্রো যাত্রীরা সল্টলেক সেক্টর ফাইভ, করুণাময়ী, সেন্ট্রাল পার্ক, সিটি সেন্টার, বেঙ্গল কেমিক্যাল, সল্টলেক স্টেডিয়াম এবং ফুলবাগান স্টেশনে এই টিভি নেটওয়ার্কের মাধ্যমে গুরুত্বপূর্ণ নানা তথ্য জানতে পারবেন। আগ্রহী বাণিজ্যিক সংস্থাগুলি এমসিটিভির মাধ্যমে তাদের বিজ্ঞাপন প্রচার করতে পারবে। প্রসঙ্গত এমসিটিভির মাধ্যমে নর্থ – সাউথ মেট্রোর ২৩টি স্টেশনে যাত্রীরা বিভিন্ন তথ্য জানতে পারেন। এই শাখার নোয়াপাড়া, দক্ষিণেশ্বর এবং বরানগর মেট্রো স্টেশনে খুব শীঘ্রই এমসিটিভির পরিষেবার সূচনা হবে।
CG/CB/SFS
(Visitor Counter : 11
প্রধানমন্ত্রীরদপ্তর
মার্কিন রাষ্ট্রপতির সঙ্গে দ্বিপাক্ষিক বৈঠকে প্রধানমন্ত্রীর প্রারম্ভিক বিবৃতি
নতুন দিল্লি, ২৩ জুন, ২০২৩
মাননীয় প্রেসিডেন্ট,
আমি জিল বাইডেন এবং আপনার প্রতি আমার আন্তরিক কৃতজ্ঞতা প্রকাশ করছি। আপনি যেভাবে আমাকে এবং আমাদের প্রতিনিধি দলকে উষ্ণ অভ্যর্থনা জানিয়েছেন, সেজন্য আপনার প্রতি আমি কৃতজ্ঞ। আজ আপনি হোয়াইট হাউসের দরজা ভারতীয় সম্প্রদায়ের জন্য খুলে দিয়েছেন। ভারত ও আমেরিকার ভবিষ্যতের কৌশলগত সম্পর্কের সাক্ষী হতে হাজার হাজার ভারতীয় আজ আমাদের মধ্যে রয়েছেন, সেজন্যও আপনার প্রতি কৃতজ্ঞতা প্রকাশ করি।
মহামান্য,
আপনি সর্বদাই ভারতের একজন শুভাকাঙ্ক্ষী। আপনি যেখানে যখনই সুযোগ পেয়েছেন, ভারত-মার্কিন সম্পর্কের গুরুত্বের উপর জোর দিয়েছেন। আমার এখনও মনে আছে, ৮ বছর আগে ইউএস-ইন্ডিয়া বিজনেস কাউন্সিলে ভাষণ দেওয়ার সময়ে, আপনি অত্যন্ত গুরুত্বপূর্ণ একটি কথা বলেছিলেন। আপনি বলেছিলেন – “আমাদের লক্ষ্য ভারতের শ্রেষ্ঠ বন্ধু হওয়া।” আপনার বলা এই কথা আজও অনুরণিত হয়। ভারতের প্রতি আপনার ব্যক্তিগত অঙ্গীকার আমাদের বেশ কিছু সাহসী ও উচ্চাকাঙ্ক্ষী পদক্ষেপ নিতে প্রাণিত করেছে।
আজ, ভারত ও আমেরিকা মহাকাশের উচ্চতা থেকে সমুদ্রের অতলতা পর্যন্ত, প্রাচীন সংস্কৃতি থেকে কৃত্রিম বুদ্ধিমত্তা পর্যন্ত প্রতিটি ক্ষেত্রে কাঁধে কাঁধ মিলিয়ে হাঁটছে।
কূটনৈতিক দৃষ্টিকোণ থেকে দেখতে গেলে, দুটি দেশের সম্পর্ক সাধারণত আনুষ্ঠানিক যৌথ বিবৃতি, কর্মী গোষ্ঠী এবং সমঝোতাপত্রের মধ্যে আবদ্ধ থাকে। এর নিজস্ব গুরুত্ব নিশ্চয়ই রয়েছে, কিন্তু ভারত ও আমেরিকার মধ্যে সম্পর্ককে এগিয়ে নিয়ে যাওয়ার মূল চালিকাশক্তি হল দুদেশের মানুষের নধ্যে নিবিড় সম্পর্ক। হোয়াইট হাউসের লনের বাইরে আমরা এইমাত্র এই চালিকাশক্তিরই বিপুল গর্জন শুনেছি।
মহামান্য,
আপনি যা বলেছেন, আমি তারই পুনরাবৃত্তি করব। আজকের দ্রুত পরিবর্তনশীল আন্তর্জাতিক প্রেক্ষাপটে সকলের দৃষ্টি নিবদ্ধ, বিশ্বের দুই গণতান্ত্রিক দেশ, ভারত ও আমেরিকার দিকে। আমি মনে করি, আমাদের কৌশলগত অংশীদারিত্ব অত্যন্ত গুরুত্বপূর্ণ। বিশেষ করে গণতান্ত্রিক মূল্যবোধে বিশ্বাসী সমস্ত শক্তির কাছে, বিশ্বব্যাপী শান্তি ও সুস্থিতির জন্য, মানবজাতির কল্যাণে এর তাৎপর্য আগের থেকে অনেক বেশি।
আমি নিশ্চিত, আমরা যৌথভাবে সমগ্র বিশ্বের সম্ভাবনা ও সক্ষমতা বৃদ্ধিতে সফল হব।
আজ আমাদের আলোচনায় আমরা এই ধরনের অনেক বিষয় নিয়ে মতবিনিময় করব এবং আমাদের কৌশলগত সম্পর্কে নতুন মাত্রা যোগ হবে। আমি আবারও আমাদের বন্ধুত্বের জন্য আপনার প্রতি আমার আন্তরিক কৃতজ্ঞতা প্রকাশ করছি।
CG/SD/SKD/
(
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় মহিলাদের বক্সিং-এ ৪৮ কেজি বিভাগে স্বর্ণ পদক জয়ী নীতু ঘাঙ্ঘাস-কে প্রধানমন্ত্রীর অভিনন্দন
নয়াদিল্লি, ৭ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় মহিলাদের বক্সিং-এ ৪৮ কেজি বিভাগে স্বর্ণ পদক জয়ী নীতু ঘাঙ্ঘাস-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “কমনওয়েলথ ক্রীড়া প্রতিযোগিতায় বক্সিং-এ কঠোর পরিশ্রম করে প্রাপ্য স্বর্ণ পদক জয়ের জন্য নীতু ঘাঙ্ঘাস-কে অভিনন্দন জানাই। তিনি অধ্যবসায় ও নিষ্ঠার সঙ্গে ক্রীড়াচর্চা করেছেন। তাঁর সাফল্যে বক্সিং আরও জনপ্রিয় হবে। ভবিষ্যতে তাঁর আরও সাফল্য কামনা করি। #Cheer4India”
PG/CB/DM/
(
স্বাস্থ্যওপরিবারকল্যাণমন্ত্রক
ভারতে করোনায় সক্রিয় রোগীর সংখ্যা কমে প্রায় ১.৮৫ লক্ষ হয়েছে
নয়াদিল্লী, ২৩ জানুয়ারি, ২০২১
ভারতে করোনায় সক্রিয় রোগীর সংখ্যা ক্রমশই কমছে। আজ সক্রিয় রোগীর সংখ্যা কমে দাঁড়িয়েছে ১ লক্ষ ৮৫ হাজার ৬৬২।
দেশে এখন মোট সক্রিয় রোগীর হার ১.৭৪ শতাংশ।
গত ২৪ ঘন্টায় ১৪ হাজার ২৫৬ জন করোনায় আক্রান্ত হয়েছেন। এই একই সময় আরোগ্য লাভ করেছেন ১৭ হাজার ১৩০ জন।
২৮টি রাজ্য ও কেন্দ্রশাসিত অঞ্চলে সক্রিয় রোগীর সংখ্যা ৫ হাজারের নিচে রয়েছে।
এই নিয়ে দেশে মোট সুস্থ হয়ে উঠেছেন ১ কোটি ৩ লক্ষ ৮৩৮ জন।
দেশে আরোগ্য লাভের হার আজ বেড়ে দাঁড়িয়েছে ৯৬.৮২ শতাংশ।
বর্তমানে আরোগ্য লাভ এবং সক্রিয় রোগীর মধ্যে পার্থক্য বেড়ে দাঁড়িয়েছে ১ কোটি ১ লক্ষ ১৫ হাজার ১৭৬।
২৮টি রাজ্য ও কেন্দ্রশাসিত অঞ্চলে আরোগ্য লাভের হার জাতীয় গড়ের থেকেও বেশি।
দেশ ব্যাপি কোভিড-১৯ টিকা দান প্রক্রিয়ার আওতায় ২৩ জানুয়ারি সকাল ৮টা পর্যন্ত ১৩ লক্ষ ৯০ হাজার ৫৯২ জন টিকা গ্রহণ করেছেন।
গত ২৪ ঘন্টায় ৬ হাজার ২৪১টি টিকাদান পর্বের মাধ্যমে ৩ লক্ষ ৪৭ হাজার ৯৮ জনকে টিকা দেওয়া হয়েছে। এ পর্যন্ত ২৪ হাজার ৪০৮টি টিকাদান পর্ব সম্পন্ন হয়েছে।
|
|
ক্রমিক সংখ্যা
|
|
রাজ্য/কেন্দ্রশাসিত
|
|
টিকা গ্রহীতা সুফলভোগী
|
|
১.
|
|
আন্দামান ও নিকোবর দ্বীপপুঞ্জ
|
|
১,৪৬৬
|
|
২
|
|
অন্ধ্রপ্রদেশ
|
|
১,৩৩,২৯৮
|
|
৩
|
|
অরুণাচলপ্রদেশ
|
|
৫,৯৫৬
|
|
৪
|
|
আসাম
|
|
১৩,৮৮১
|
|
৫
|
|
বিহার
|
|
৬৩,৬২০
|
|
৬
|
|
চন্ডীগড়
|
|
১,১৫৭
|
|
৭
|
|
ছত্তিশগড়
|
|
২২,২৫৯
|
|
৮
|
|
দাদরা ও নগর হাভেলী
|
|
২৬২
|
|
৯
|
|
দমন ও দিউ
|
|
৯৪
|
|
১০
|
|
দিল্লী
|
|
১৮,৮৪৪
|
|
১১
|
|
গোয়া
|
|
৯৪৬
|
|
১২
|
|
গুজরাট
|
|
৪৬,১৫০
|
|
১৩
|
|
হরিয়ানা
|
|
৬২,১৪২
|
|
১৪
|
|
হিমাচলপ্রদেশ
|
|
৯,৬০৯
|
|
১৫
|
|
জম্মু ও কাশ্মীর
|
|
৯,৮২৭
|
|
১৬
|
|
ঝাড়খন্ড
|
|
১৪,৮০৬
|
|
১৭
|
|
কর্ণাটক
|
|
১,৮৪,৬৯৯
|
|
১৮
|
|
কেরালা
|
|
৪৭,২৯৩
|
|
১৯
|
|
লাদাখ
|
|
৪০১
|
|
২০
|
|
লাক্ষ্মাদ্বীপ
|
|
৫২২
|
|
২১
|
|
মধ্যপ্রদেশ
|
|
৩৮,২৭৮
|
|
২২
|
|
মহারাষ্ট্র
|
|
৭৪,৯৬০
|
|
২৩
|
|
মণিপুর
|
|
১,৯২৩
|
|
২৪
|
|
মেঘালয়
|
|
২,০৭৮
|
|
২৫
|
|
মিজোরাম
|
|
৩,৬৫৭
|
|
২৬
|
|
নাগাল্যান্ড
|
|
৩,৪৪৩
|
|
২৭
|
|
ওড়িশা
|
|
১,৩০,০০৭
|
|
২৮
|
|
পুদুচেরী
|
|
১,০৯৭
|
|
২৯
|
|
পাঞ্জাব
|
|
২১,৩৪০
|
|
৩০
|
|
রাজস্থান
|
|
৪৩,৯৪৭
|
|
৩১
|
|
সিকিম
|
|
৯৬০
|
|
৩২
|
|
তামিলনাড়ু
|
|
৫১,৬৫১
|
|
৩৩
|
|
তেলেঙ্গানা
|
|
১,১০,০৩১
|
|
৩৪
|
|
ত্রিপুরা
|
|
১৪,২৫২
|
|
৩৫
|
|
উত্তরপ্রদেশ
|
|
১,২৩,৭৬১
|
|
৩৬
|
|
উত্তরাখন্ড
|
|
১০,৫১৪
|
|
৩৭
|
|
পশ্চিমবঙ্গ
|
|
৮৪,৫০৫
|
|
৩৮
|
|
বিবিধ
|
|
৩৬,৯২৬
|
|
|
|
মোট
|
|
১৩,৯০,৫৯২
১০টি রাজ্য ও কেন্দ্রশাসিত অঞ্চলে আরোগ্যের হার ৮৪.৩০ শতাংশ। কেরালায় একদিনে ৬ হাজার ১০৮ জন সুস্থ হয়ে উঠেছেন। গত ২৪ ঘন্টায় মহারাষ্ট্রে ৩ হাজার ৪১৯ এবং কর্ণাটকে ৮০৯ জন আরোগ্য লাভ করেছেন।
৬টি রাজ্য ও কেন্দ্রশাসিত অঞ্চলে সংক্রমণের হার ৭৯.৯৯ শতাংশ।
কেরালায় একদিনে ৬ হাজার ৭৫৩ জন করোনা আক্রান্ত হয়েছেন। এরপরেই রয়েছে মহারাষ্ট্র। সেরাজ্যে ২ হাজার ৭৭৯ জন করোনা আক্রান্ত হয়েছেন। তামিলনাড়ুতে ৫৭৪ জন নতুন করে আক্রান্ত হয়েছেন।
গত ২৪ ঘন্টায় ১৫২ জনের মৃত্যু হয়েছে। মহারাষ্ট্রে ৫০ এবং কেরালায় আরও ১৯ জনের মৃত্যু হয়েছে।
প্রধানমন্ত্রীরদপ্তর
নতুন ভারতের জন্য এই বাজেট জাতিকে আরও উজ্জীবিত করবে, বললেন প্রধানমন্ত্রী
নয়াদিল্লি, ০১ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ সংসদে পেশ হওয়া বাজেটে উচ্ছ্বসিত প্রশংসা করে বলেছেন, নতুন ভারতের জন্য এই বাজেট সমগ্র জাতিকে উজ্জীবিত করবে। ২০১৯ – ২০’র অন্তর্বর্তী বাজেট পেশ হওয়ার পর একাধিক ট্যুইট বার্তায় ও এক বিবৃতিতে প্রধানমন্ত্রী বলেছেন যে, ১২ কোটির বেশি কৃষক ও তাদের পরিবার, ৩ কোটির বেশি মধ্যবিত্ত শ্রেণীর করদাতা ও তাঁদের পরিবার সহ ৩০ থেকে ৪০ কোটি শ্রমজীবী মানুষ নতুন ভারতের জন্য এই বাজেটকে সাধুবাদ জানাবেন।
প্রধানমন্ত্রী বলেছেন, এনডিএ সরকারের উন্নয়নমূলক উদ্যোগগুলির ফলে বহু মানুষ উপকৃত হয়েছেন, যার প্রতিফলন ঘটেছে এবারের বাজেটে। এই বাজেটে কৃষক কল্যাণ থেকে মধ্যবিত্ত শ্রেণীর মানুষের সুবিধার কথা, আয়করে ছাড় থেকে পরিকাঠামো ক্ষেত্র, পরিকাঠামো ক্ষেত্র থেক ক্ষুদ্র ও মাঝারি শিল্পের কল্যাণের কথা ভাবা হয়েছে।
দারিদ্র্যের কবল থেকে অসংখ্য মানুষ মুক্তি পাচ্ছেন দেখে প্রধানমন্ত্রী সন্তোষ প্রকাশ করেন। তিনি বলেন, আমাদের নব্য-মধ্যবিত্ত শ্রেণীর সংখ্যা বাড়ছে, সেই সঙ্গে বাড়ছে তাঁদের স্বপ্নও। কর ছাড় পাবার ক্ষেত্রে মধ্যবিত্ত শ্রেণীকে অভিনন্দন জানিয়ে শ্রী মোদী বলেন, দেশের উন্নয়নে মধ্যবিত্ত শ্রেণীর বিরাট অবদানের জন্য আমি তাঁদের অভিনন্দন জানাই।
বাজেটে কৃষক কল্যাণমূলক উদ্যোগগুলি প্রসঙ্গে শ্রী মোদী খেদের সঙ্গে বলেন, বেশ কিছু বছর ধরে কৃষক স্বার্থে বহু উদ্যোগ নেওয়া হলেও, এই উদ্যোগগুলির সুযোগ-সুবিধা থেকে কৃষকরা বঞ্চিত হয়েছেন। পিএম কিষাণ নিধি কর্মসূচিকে কৃষক কল্যাণে এক ঐতিহাসিক পদক্ষেপ হিসাবে বর্ণনা করে শ্রী মোদী বলেন, ৫ একর কম জমি রয়েছে, এমন কৃষকরা এই উদ্যোগে বিশেষভাবে লাভবান হবেন। এবারের বাজেটে গবাদি পশু পালন, মৎস্যচাষ ক্ষেত্রের উন্নয়নে যে সমস্ত প্রস্তাবের উল্লেখ করা হয়েছে। প্রধানমন্ত্রী সেকথারও উল্লেখ করেন।
অসংগঠিত ক্ষেত্রের স্বার্থ রক্ষার গুরত্বের বিষয়টি উল্লেখ করে শ্রী মোদী বলেন, প্রধানমন্ত্রী শ্রম যোগী মন ধন যোজনা এই ক্ষেত্রের জন্য ব্যাপকভাবে সহায়ক হবে। এবারের বাজেটে স্বাভাবিকভাবেই অসংগঠিত ক্ষেত্রের স্বার্থ রক্ষার বিষয়টিকে বিশেষ গুরুত্ব দেওয়া হয়েছে। আয়ুষ্মান ভারত যোজনা ও সামাজিক সুরক্ষার মতো প্রকল্পগুলি অসংগঠিত ক্ষেত্রের সঙ্গে যুক্ত মানুষের স্বার্থবাহী হবে বলেও তিনি অভিমত প্রকাশ করেন।
সমাজের সব শ্রেণীর কাছে উন্নয়নের সুফলগুলি পৌঁছে দেওয়ার বিষয়টি সুনিশ্চিত করা অত্যন্ত গুরুত্বপূর্ণ বলে মন্তব্য করে প্রধানমন্ত্রী বলেন, “এই বাজেট গরিব মানুষের ক্ষমতায়ন ঘটাবে, কৃষকদের স্বার্থবাহী হবে এবং আর্থিক অগ্রগতিতে গতি সঞ্চার করবে”।
CG/BD/SB
(Visitor Counter : 185